Source: https://e-justice.europa.eu/content_member_state_case_law-13-lu-mt.do?member=1
Timestamp: 2019-06-26 14:12:11+00:00
Document Index: 1854587

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

Ġurisprudenza tal-Istat Membru - Lussemburgu
Din il-paġna tagħtik informazzjoni dwar il-ġurisprudenza tal-Lussemburgu.
Il-ġurisprudenza aċċessibbli elettronikament
Preżentazzjoni tad-deċiżjonijiet / Intestaturi
Id-deċiżjonijiet ġudizzjarji onlajn huma mniżżlin skont id-data jew in-numru tagħhom.
Il-ġurisprudenza hija aċċessibbli jew f'format Word jew PDF.
Il-qrati kkonċernati
Is-sit elettroniku tal-Ministeru tal-Ġustizzja għandhu sezzjoni ddedikata għall- Qorti Kostituzzjonali li minnha tista' tiġi aċċessata wkoll lista' ta' sentenzi tal-Qorti.
Is-sit elettroniku tal- Qorti u t-Tribunal Amministrattivi tal-Lussemburgu għandu wkoll bażi tad-dejta bis-sentenzi u d-deċiżjonijiet ta' dawn iż-żewġ qrati.
Is-sit elettroniku tal-amministrazzjoni ġudizzjarja tippermetti l-konsultazzjoni ta' deċiżjonijiet ġudizzjarji (anonimi) mogħtija mill-Qorti Kostituzzjonali, il-Qorti tal-Kassazzjoni u l-qrati amministrattivi.
Proċeduri oħra
Tista' tinkiseb ukoll informazzjoni dwar:
il-proċeduri tal-appell;
l-istadju ta' fejn tkun waslet kawża (pereż. kawża għaddejja);
l-eżitu tal-proċeduri tal-appell;
l-irrevokabbiltà tad-deċiżjonijiet mogħtija;
proċeduri oħra quddiem il-Qorti kostituzzjonali kif ukoll il-Qorti u t-tribunali amministrattivi.
Il-ġurisprudenza tal-Qorti Superjuri tal-Ġustizzja, tal-Qorti Kostituzzjonali kif ukoll tal-Qorti u t-tribunal Amministrattivi jiġu ppubblikati fuq il- portal tas-servizzi ġudizzjarji tal-Lussemburgu, fuq is-sit elettroniku tal- qrati fil-qasam amministrattiv.
Ir-regoli tal-pubblikazzjoni
Il-kawżi ta' natura kostituzzjonali jridu jiġu ppubblikati fil- Ġurnal Uffiċjali ("Mémorial").
Il-qrati fil-qasam amministrattiv
Il-Portal tas-servizzi ġudizzjarji tal-Lussemburgu
L-aħħar aġġornament: 10/06/2016